**Raymond Edward "Eddie" Cochran** (3. listopada 1938. - 17. travnja 1960.) bio je američki rock glazbenik , popularan od kraja 1950-ih, i početkom 1960-ih.

Njegov najveći hit je pjesma koja se i dan danas vrti po radio stanicama širom svijeta - Summertime Blues.

Životopis i karijera
--------------------

Cochran je rođen u gradiću *Albert Lea*, Minnesota, njegovi roditelji bili su iz Oklahome, tako da je i on uvijek tvrdio da je iz Oklahome. 
Pohađao je glazbenu školu, koju je napustio zbog bubnjeva. Kasnije se vratio na klasičnom tipu glazbene izobrazbe i uzimao satove iz klavira, počeo je svirati gitaru, imitirajući country pjevače koje bi čuo na radiju.

1955. godine obitelj mu se preselila u *Bell Gardens*, Kalifornija. Tu je osnovao sastav s dva školska prijatelja. Za vrijeme jednog nastupa upoznao je *Hanka Cochrana* (poznije se proslavio kao skladatelj country glazbe). Počeli su nastupati zajedno kao duet, i premda nisu bili u nikakvom rodu odabrali ime *The Cochran Brothers*.

Eddie Cochran je također radio i kao studijski glazbenik, i počeo skladati i snimati svoje demo uratke sa svojim budućim menadžerom *Jerryem Capehartom*.

### Uspjeh

1956. *Boris Petroff* pitao je Cochrana želi li nastupiti u filmu *The Girl Can't Help It* (glazbena komedija). Eddie je pristao i u svom prvom filmskom nastupu, otpjevao pjesmu *Twenty Flight Rock*. Već slijedeće godine 1957. nastupio je u svom drugom filmu - *Untamed Youth*, te godine napravio je svoj prvi hit *Sittin' in the Balcony* (pjesma John D. Loudermilka, inače jedna od rijeđih pjesama koje je snimio, a da on osobno nije bio skladatelj).

Cochranov najveći i najpoznatiji hit je živahna pjesma iz 1958. Summertime Blues (koautor: Jerry Capehart), ova nepretenciozno otpjevana i jednostavno odsvirana pjesma od par akorda, izvršila je veliki utjecaj na pop i rock glazbu, kasnih 1950-ih. (pjesma se popela na #8 američkih ranglista). Cochran je u svojoj vrlo kratkoj karijeri 
imao svega nekoliko hitova, a to su bili; *C'mon Everybody*, *Somethin 'Else*, *My Way*, *Weekend*, *Teenage Heaven*, *Sitting in the Balcony*, *Three Stars*, *Nervous Breakdown* i posthumno objavljen *Three Steps to Heaven* ( britanski #1).

### Smrt

U subotu, 16. travnja 1960. oko 11:50 za vrijeme turneje po Britaniji, poginuo je tad 21-godišnji Cochran u prometnoj nesreći kad se taksi (Ford Consul) zaletio u stup. Cochran je izletio kroz prozor automobila, te je od 
zadobijenih rana umro u bolnici *St. Martin's Hospital*, u gradu Bathu.

Njegovi suvozači *Sharon Sheeley* (skladatelj) i pjevač Gene Vincent preživjeli su nesreću, Vincent uz teže ozljede od kojih je patio cijeli život.

Diskografija
------------

#### Albumi

* *Singin' To My Baby* 1957.
* *12 of His Biggest Hits*, 1960.
* *The Eddie Cochran Memorial Album*, 1960.
* *Never To Be Forgotten*, 1962
* *Cherished Memories*, 1962)
* *Greatest Hits*, 1990.
* *The Very Best of Eddie Cochran*, 2008.
* *Eddie Cochran Story*, 2009.

Bibliografija
-------------

* Julie Mundy and Darrel Higham: *Don’t Forget Me - The Eddie Cochran Story*, ISBN 0-8230-7931-7
* Bobby Cochran: *Three Steps To Heaven*, ISBN 0-634-03252-6

Vanjske poveznice
-----------------

* Eddie Cochran Online Tribute Center
* Na stranicama pronađite grob (findagrave)

Izvori
------

***Eddie Cochran*** na Wikimedijinoj ostavi

1. ↑  „Rockabilly HoF". Arhivirano iz originala na datum 2009-04-11. Pristupljeno 2012-04-09.
2. ↑  „Certified copy of an entry of death: Edward Ray Cochran". County Borough of Bath. 02.07.1960.. Arhivirano iz originala na datum 2008-08-16. Pristupljeno 2012-04-09.

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 29717601
* LCCN: n80101363
* ISNI: 0000 0001 1564 1466
* GND: 122867475
* SUDOC: 028214528
* BNF: cb13892605p (podaci)
* BIBSYS: 3048748
* MusicBrainz: 17995d1c-5b3c-4ee9-98f5-105ee3b4ada1
* NKC: mzk2004261378
* BNE: XX890492
* CONOR.SI: 72241507

 |